Juozas Girnius (1876)

Juozas Girnius (1876 m. – ?) – lietuvių valstietis, Rusijos imperijos Valstybės Dūmos deputatas, Suvalkų gubernijos atstovas./ ГИРНЮС Иосиф Михайлович / Juozas Girnius  

 Biografija 

J. Girnius buvo kilęs iš Marijampolės apskrities valstiečių, Romos katalikų tikėjimo. Buvo baigęs pradinę mokyklą, užsiėmė savišvieta. Dirbo žemę. 

Priklausė Lietuvos demokratų partijai (arba nacionalinei demokratinei partijai).Первая Государственная Дума. Алфавитный список и подробные биографии и характеристики членов Государственной Думы. — М.: Тип. Товарищества И. Д. Сытина, 1906. — 157 с. Buvo trims mėnesiams patekęs į Kalvarijos kalėjimą už valstiečių agitavimą.

1906 m. balandžio 20 d. išrinktas Suvalkų gubernijoje deputatu į Rusijos imperijos I šaukimo Valstybės Dūmą. Autonomininkų frakcijos narys, prijautė konstituciniams demokratams. Pasak skirtingų šaltinių, jis priklausė lenkų „Koło Polskie“Боиович М. М. Члены Государственной думы (Портреты и биографии). Первый созыв. М, 1906. С. 445. arba buvo nepartinis autonomininkų lietuvių grupėje.И. Бонч-Осмоловский (сост.). Работы Первой Государственной Думы. Издание Санкт-Петербургского комитета Трудовой Группы. / Ред. С. И. Бондарев. — СПб.: Типогр. Т-ва «Дело». 1906. — С. 488. Dūmos komisijų darbe nedalyvavo. Žinomas jo pasisakymas Dūmoje žemės ūkio klausimu. 

1920 m. kandidatavo į Steigamąjį Seimą Kauno apygardoje, bet nebuvo išrinktas.

Tolesnis J. Girniaus likimas, jo mirties data nežinomi.

 Šaltiniai 

Kategorija:Lietuvos politikai
Kategorija:Rusijos imperijos Valstybės Dūmos deputatai